रोर्शाक (2022 फ़िल्म)
रोर्शाक (अंग्रेज़ी: Rorschach) 2022 की भारतीय मलयालम भाषा की एक मनोवैज्ञानिक थ्रिलर फ़िल्म है। फ़िल्म के लेखक समीर अब्दुल और निर्देशक निस्साम बशीर हैं। इसका निर्माण ममूटी कम्पनी द्वारा किया गया है। फ़िल्म में ममूट्टी, शराफुद्दीन, जगदीश, ग्रेस एंटनी, बिंदु पणिक्कर, कोट्टयम नज़ीर, संजू शिवराम और आसिफ़ अली मुख्य भूमिकाओं में है। इसका संगीत मिधुन मुकुंदन ने तैयार किया है। फ़िल्म में एक प्रवासी भारतीय व्यवसायी एक ऐसे व्यक्ति से बदला लेने के मिशन पर निकलता है जिसने उसका जीवन बर्बाद कर दिया है। रोर्शाक 7 अक्टूबर 2022 को रिलीज़ हुई थी। इसे दर्शकों और समीक्षकों से सकारात्मक समीक्षाएँ प्राप्त हुई। यह फ़िल्म बॉक्स ऑफ़िस पर व्यावसायिक रूप से सफल रही।